**ผลงานวิจัย**

**CP 16- คำนิยามผลงานวิจัย**

**1. คำนิยาม**

ผลงานทางวิชาการที่เป็นงานศึกษาหรืองานค้นคว้าอย่างมีระบบ ด้วยวิธีวิทยาการวิจัยที่เป็นที่ยอมรับในสายงานหรือสาขาวิชาชีพนั้นๆ และมีวัตถุประสงค์ที่ชัดเจน เพื่อให้ได้มาซึ่งข้อมูล คำตอบ หรือข้อสรุปรวม ที่จะนำไปสู่การพัฒนางานในหน้าที่ความรับผิดชอบ หรือการนำวิธีการนั้นมาประยุกต์เพื่อพัฒนาการปฏิบัติหน้าที่

ทั้งนี้ งานวิจัยที่นำมาเสนอขอกำหนดตำแหน่ง ต้องตรงกับงาน/สายงาน/สาขาวิชาชีพที่รับผิดชอบและก่อให้เกิดประโยชน์ต่อมหาวิทยาลัยโดยรวม โดยต้องระบุแหล่งและจำนวนเงินทุน (กรณีเป็นผลงานวิจัยสถาบันที่ได้รับทุนจากมหาวิทยาลัยวลัยลักษณ์ คุณภาพของผลงานที่ใช้เสนอขอกำหนดตำแหน่งระดับชำนาญการ ระดับเชี่ยวชาญ ทั้งโดยวิธีปกติหรือวิธีพิเศษต้องอยู่ในระดับดี)

**2. รูปแบบ**

2.1 รายงานการวิจัย ที่มีความครบถ้วน สมบูรณ์ ชัดเจน ตลอดทั้งกระบวนการวิจัย อาทิ ความเป็นมาและความสำคัญของปัญหา วัตถุประสงค์ การทบทวนวรรณกรรม วิธีดำเนินการวิจัย (กลุ่มตัวอย่าง การรวบรวมข้อมูล เครื่องมือ วิธีวิเคราะห์ ฯลฯ) ผลการวิเคราะห์ข้อมูล การสรุป อภิปรายผลและข้อเสนอแนะ การอ้างอิง และอื่นๆ เป็นต้น

2.2 บทความวิจัยที่ประมวลสรุปกระบวนการวิจัยในผลงานวิจัยนั้นให้มีความกระชับและสั้น สำหรับการนำเสนอในการประชุมวิชาการหรือในวารสารทางวิชาการ

**3. การเผยแพร่** กรณีหนึ่งกรณีใด ดังนี้

* 1. การเผยแพร่ในรูปของบทความวิจัยในวารสารทางวิชาการ ทั้งนี้ วารสารทางวิชาการนั้นอาจ

เผยแพร่เป็นรูปเล่มสิ่งพิมพ์ หรือเป็นสื่ออิเล็กทรอนิกส์อื่น เช่น เว็บไซด์ หรือซีดีรอม ที่มีกำหนดการเผยแพร่อย่างแน่นอนชัดเจน

* 1. เผยแพร่ในหนังสือรวมบทความวิจัยในรูปแบบอื่นที่มีการบรรณาธิการประเมินและตรวจสอบ

คุณภาพ

* 1. การนำเสนอบทความวิจัยต่อที่ประชุมทางวิชาการซึ่งภายหลังจากการประชุมทางวิชาการได้มี

การบรรณาธิการและนำไปรวมเล่มเผยแพร่ในหนังสือประมวลผลการประชุมทางวิชาการ (Proceeding) ของการประชุมทางวิชาการระดับชาติหรือนานาชาติ

* 1. การเผยแพร่รายงานการวิจัยฉบับสมบูรณ์ที่มีรายละเอียดและความยาวเป็นเล่มหนังสือ และส่ง

เผยแพร่หน่วยงานภายในและหรือภายนอกมหาวิทยาลัยรวมกันไม่น้อยกว่า 3 แห่ง มาแล้วไม่น้อยกว่า 3 เดือน ซึ่งการเผยแพร่ได้ผ่านกระบวนการกลั่นกรองและรับรองโดยผู้ทรงคุณวุฒิหรือผู้บังคับบัญชาแล้ว

1.5 เผยแพร่ทางเว็บไซต์ของมหาวิทยาลัยหรือหน่วยงานต่างๆ ตามที่คณะกรรมการพิจารณากำหนดตำแหน่งระดับชำนาญการ ระดับเชี่ยวชาญและระดับเชี่ยวชาญพิเศษ ระดับมหาวิทยาลัยรับรอง ซึ่งก่อนเผยแพร่ได้ผ่านกระบวน การกลั่นกรองและรับรองโดยผู้ทรงคุณวุฒิหรือผู้บังคับบัญชาแล้ว

เมื่อได้เผยแพร่ตามลักษณะข้างต้นและได้มีการพิจารณาประเมินคุณภาพของ “งานวิจัย” นั้นแล้ว

การนำ “งานวิจัย” นั้น มาแก้ไขปรับปรุงหรือเพิ่มเติมส่วนใดส่วนหนึ่งเพื่อนำเสนอขอแต่ตั้งขึ้นดำรงตำแหน่งสูงขึ้น และให้มีการประเมินคุณภาพ “งานวิจัย” นั้นอีกครั้งหนึ่งจะกระทำไม่ได้

**4. ระดับคุณภาพ**

**ต้องปรับปรุง** คุณภาพไม่ถึงเกณฑ์สำหรับตำแหน่งที่ขอแต่งตั้ง หากมีการปรับปรุงตามข้อคิดเห็นของกรรมการผู้ทรงคุณวุฒิที่ประเมินผลงาน ก็อาจมีคุณภาพถึงเกณฑ์

**พอใช้** คุณภาพไม่ถึงระดับดี

**ดี** เป็นงานวิจัยดำเนินการตามหลักวิชา มีกระบวนการวิจัยทุกขั้นตอนถูกต้องเหมาะสมในระเบียบวิธีวิจัย และจรรยาบรรณทางวิชาการ/สาขาวิชาชีพ แสดงให้เห็นถึงนำไปประยุกต์ได้ในสายงาน/สาขาวิชาชีพ หรือความก้าวหน้าในสายงาน/สาขาวิชาชีพ

**ดีมาก** ใช้เกณฑ์เดียวกับระดับดีและต้อง

1. เป็นผลงานที่แสดงถึงการวิเคราะห์และนำเสนอผลเป็นความรู้ใหม่ที่ลึกซึ้งกว่างานเดิมที่เคยมีผู้ศึกษาแล้ว
2. เป็นประโยชน์ด้านวิชาการในสายงาน/สาขาวิชาชีพอย่างกว้างขวาง หรือสามารถนำไปประยุกต์ได้อย่างแพร่หลาย

**ดีเด่น** ใช้เกณฑ์เดียวกับระดับดีมาก และต้อง

1. เป็นงานบุกเบิกที่มีคุณค่ายิ่ง และมีการสังเคราะห์อย่างลึกซึ้ง จนทำให้เป็นการสร้างองค์ความรู้ใหม่ ในเรื่องใดเรื่องหนึ่ง ทำให้เกิดความก้าวหน้าในสายงาน/สาขาวิชาชีพอย่างชัดเจน
2. เป็นที่ยอมรับและได้รับการอ้างอิงถึงอย่างกว้างขวางในสายงาน/สาขาวิชาชีพที่เกี่ยวข้องในระดับชาติ และ/หรือระดับนานาชาติ